Անկախ դրանից, սակայն, Համբուրգում ադրբեջանական դիվանագիտությունը մարտավարական ձախողում է ունեցել: Նախ՝ Ադրբեջանին կարծես թե չի հաջողվել, առանց իր ստանձնած պարտավորությունների կատարման, Հայաստանին «քարշ տալ» ԼՂ հարցով բովանդակային բանակցությունների սեղանի մոտ: Երկրորդ՝ ընդունելով նմա բովանդակությամբ հայտարարություն՝ համանախագահող երկրները բանակցային գործընթացի փակուղայնության պատասխանատուն համարեցին Բաքվին: Սա բարդ վիճակի մեջ է դնում Ադրբեջանին թե' իր պատերազմական շանտաժային մարտավարությունը շարունակելու և թե' հետագա բանակցությունների օրակարգին համաձայնել-չհամաձայնելու առումով: